el el el el el el el el el el el el el el el el el el el el el el en el el el el el el el el el el el el el el el el el el el el el en el ja el el el el el el el el el el el el en el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en el el en el sv sv el el ko el fr fr el el en el de de el el en el de de el el en el fr fr el el ja el fr fr el el en el fr fr el el en el sv sv el el zh el en en el el en el fr fr el el en el en en el el en el ja ja el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Η λέξη που δε λες είναι ο τίτλος ελληνικής δραματικής, κοινωνικής τηλεοπτικής σειράς παραγωγής 2016-2017, η οποία προβλήθηκε από τον τηλεοπτικό σταθμό Alpha TV. Στην Κύπρο η σειρά μεταδόθηκε από τον Άλφα Κύπρου.Η σειρά είναι βασισμένη στο σίριαλ The A Word της Keshet που προβήθηκε στο BBC.Τη διασκευή του σεναρίου υπογράφει η Κατερίνα Γιαννάκου, ενώ τη σκηνοθεσία της σειράς έχει αναλάβει ο Θοδωρής Παπαδουλάκης, γνωστός για τη δουλειά του στη σειρά Το Νησί.[1]
25 Οκτωβρίου 2016– 21 Φεβρουαρίου 2017
Η σειρά έκανε πρεμιέρα στις 25 Οκτωβρίου 2016[2] και ολοκληρώθηκε την Τρίτη 21 Φεβρουαρίου 2017, μετά από 13 επεισόδια.[3] Έλαβε θετικές κριτικές, με αρκετούς κριτικούς να την ονομάζουν καλύτερη Ελληνική σειρά των τελευταίων ετών, επαινώντας τη σκηνοθεσία, τους ηθοποιούς, το σενάριο αλλά και την παρουσίαση του αυτισμού.[4]
Καλοκαίρι 2016, Χανιά. Ο μικρός Παυλής είναι ο γιος της ευτυχισμένης οικογένειας του Γιάννη και της Ελένης. Τον αποκαλούν διάνοια για τις μουσικές του γνώσεις. Όταν όμως ο μικρότερος αδελφός της Ελένης, Βασίλης, φτάνει στην Κρήτη μαζί με τη γυναίκα του, Ιωάννα, τα πάντα θα αλλάξουν. Οι ανησυχίες της Ιωάννας θα οδηγήσουν τον παππού Παύλο να πεισμώσει να μάθει τι συμβαίνει στον Παυλή. Η οικογένεια αποφασίζει να τον πάει για εξέταση και έρχεται αντιμέτωπη με την αλήθεια: ο Παυλής είναι αυτιστικός.
Αργύρης Ξάφης ως Μανώλης Τζατζιμάκης
Γιώργος Στεντούμης ως Παυλής
Δημήτρης Καταλειφός ως Παππούς Παύλος
Γιάννα Κανελλοπούλου ως Μαριάννα Ζαχαριουδάκη
Δήμητρα Σιγάλα ως Αλισάβη
Ντέμπορα Οντόγκ ως Ατσάιο
Μαρίνα Ψάλτη ως Ψυχολόγος
Μιχάλης Αεράκης ως πατέρας Ιωάννας
Η σειρά έκανε πρεμιέρα στις 25 Οκτωβρίου 2016. Στις 20 Δεκεμβρίου σταμάτησε να προβάλλεται λόγω των Χριστουγεννιάτικων διακοπών κι επέστρεψε με καινούργια επεισόδια στις 24 Ιανουαρίου 2017.[5] Τα γυρίσματα της σειράς ξεκίνησαν στις 30 Μαΐου 2016 στα Χανιά της Κρήτης και διήρκησαν όλο το καλοκαίρι.[6][7] Το κόστος ανά επεισόδιο υπολογίζεται γύρω στα 90.000 ευρώ.[8] Το τελευταίο επεισόδιο προβλήθηκε την Τρίτη 21 Φεβρουαρίου.[9]
Ο Βασίλης φτάνει στην Κρήτη με την Ιωάννα, καθώς το ζευγάρι αναζητά μια νέα αρχή στη σχέση τους μετά την απιστία της Ιωάννας, ενώ ο ίδιος σκοπεύει να αναλάβει το θερμοκήπιο της οικογένειας. Μετά την ψυχρή υποδοχή από την Ελένη, που δυσκολεύεται να ξεπεράσει την απιστία της Ιωάννας, οι πρώτες ώρες της συμβίωσης της οικογένειας κυλάνε αμήχανα. Ώσπου η Ιωάννα παρατηρεί πως η συμπεριφορά του Παυλή διαφέρει από τα άλλα παιδιά της ηλικίας του και ανησυχεί μήπως έχει κάποιο πρόβλημα επικοινωνίας. Παρόλο που η Ελένη και ο Γιάννης την αγνοούν, ο παππούς Παυλής είναι αποφασισμένος να μάθει τι έχει ο εγγονός του και ζητάει από την Ιωάννα να του συστήσει παιδίατρο. Αφού η Ιωάννα βρίσκει την καλύτερη παιδίατρο στα Χανιά, ο παππούς Παύλος πηγαίνει τον Παυλή στο νοσοκομείο. Παράλληλα η Ιωάννα ψάχνει για δουλειά στο τοπικό νοσοκομείο με αποτυχία. Η παιδίατρος δίνει στον Παύλο ένα ερωτηματολόγιο για να συμπληρώσει ο Παυλής ώστε να βγει σωστή διάγνωση, προκαλώντας ακόμα περισσότερες εντάσεις στην οικογένεια.
Ο Γιάννης βρίσκει την Ελένη να συμπληρώνει το ερωτηματολόγιο και νευριάζει. Δεν του αρέσει που ο πατέρας της ανακατεύεται στην ζωή τους. Τελικά αποφασίζουν να επισκεφθούν την παιδιάτρο που σύστησε η Ιωάννα, την Αφεντάκη. Η Ιωάννα συνεχίζει τις προσπάθειες της να βρει κάτι για να απασχολήσει τον εαυτό της όσο μένει στο χωριό, πηγαίνοντας στο σπίτι της καθηγήτριας μουσικής του χωριού, της Ρίτσας, όμως αρνείται να της κάνει μαθήματα. Κατά την διάρκεια της εξέτασης, η Αφεντάκη παρατηρεί την δυσκολία του Παυλή να επικοινωνήσει, όταν οι γονείς του είναι παρόντες. Μια αλλοδαπή, η Ατσάιο, φτάνει στο θερμοκήπιο ζητώντας δουλειά από τον Βασίλη. Ο Γιάννης πιστεύει πως ο Βασίλης πρέπει να διώξει την Ατσάιο, όμως εκείνος την βρίσκει το ίδιο βράδυ να συνεχίζει την δουλειά. Η Ιωάννα πηγαίνει στον γιατρό εξαιτίας μιας βραδινής φαγούρας και επιμένει ότι πρέπει να την προσλάβει για νοσοκόμα, όμως εκείνος αρνείται για ακόμα μια φορά. Με τους γονείς του Παυλή να φεύγουν για το βράδυ, η Νατάσα παίρνει μαζί της τον Παυλή στον κινηματογράφο, όπου της πρότεινε να πάει ο Θοδωρής. Ο Βασίλης και η Ελένη επισκέπτονται ξανά την Αφεντάκη και τους ενημερώνει για τα επικοινωνιακά προβλήματα του Παυλή. Ο Παυλής παθαίνει κρίση πανικού στον κινηματογράφο και η Νατάσα τον γυρίζει σπίτι, βάζοντας τον να κοιμηθεί. Οι γονείς τους επιστρέφουν σπίτι νωρίτερα, σοκαρισμένοι ακόμα από την διάγνωση της Αφεντάκη: ο Παυλής είναι αυτιστικός.
Η Ελένη πιστεύει πως πρέπει να κρατήσουν κρυφή την διαφορετικότητα του Παυλή μέχρι να ακούσουν μια δεύτερη γνώμη. Σκέφτεται πως το σωστό θα ήταν να τον φροντίσουν στο σπίτι. Όσο προσέχει τον Παυλή, ο Βασίλης βρίσκει φυλλάδια για τον αυτισμό και ενημερώνει την Ιωάννα. Η Ελένη πηγαίνει τον Παυλή σε γιατρό με το αυτοκίνητο όμως τη σταματάει ο Μικές, ένας γνωστός της αστυνομικός, λόγω ταχύτητας. Η ασφάλεια της έχει λήξει και νομικά δεν μπορεί να οδηγήσει, με αποτέλεσμα να της ζητήσει το δίπλωμα και να την συνοδεύσει στο σπίτι της. Η Ρίτσα συναντάει τον Παύλο στο σουπερμάρκετ και του ζητάει να περάσει από το σπίτι της για να μιλήσουν ιδιαιτέρως. Ο Βασίλης λέει στον πατέρα του για το πρόβλημα του Παυλή και του ζητάει να μην ανακατευτεί. Ο Βασίλης πηγαίνει στο γραφείο της Αφεντάκη για να μάθει περισσότερες πληροφορίες για το ειδικό σχολείο και την θεραπεία στο σπίτι, ενώ παράλληλα συμπληρώνει αίτηση. Η Ρίτσα ζητάει από τον Παύλο να κάνουν σχέση, όμως της λέει πως δεν τον ενδιαφέρει κάτι τέτοιο. Ο Γιάννης πιέζει τον Βασίλη να διώξει την Ατσάιο όμως δεν μπορεί. Ο γιατρός Τζατζιμάκης προσλαμβάνει την Ιωάννα στο ιατρείο. Ο Βασίλης λέει στην Ελένη για την αίτηση προκαλώντας εντάσεις στο ζευγάρι. Η Νατάσα κρυφακούει τη συζήτηση και φεύγει θυμωμένη από το σπίτι.
Η Ελένη καλεί όλη την οικογένεια για να τους ενημερώσει πως αποφάσισε ότι ο Παυλής θα κάνει θεραπεία στο σπίτι και ζητάει από όλους να βοηθήσουν. Η Ελένη δίνει στην Ιωάννα μια λίστα από ειδικούς γιατρούς στην Αθήνα για να δει άμα μπορεί να κλείσει ραντεβού με κάποιον. Ο μόνος γιατρός που μπορεί να τους δεχτεί άμεσα είναι ο Θεοδώρου, με τον οποίο η Ιωάννα απάτησε τον Βασίλη. Η Ελένη ανακοινώνει στον Βασίλη πως σκέφτεται να επισκεφθεί τον Θεοδώρου και παρόλο που στην αρχή αντιδρά, τελικά δίνει την έγκριση του. Παρόλο που η Ιωάννα επιμένει να μην πάει στην Αθήνα, ο Βασίλης της κλείνει εισιτήριο. Ο Παύλος πηγαίνει στο σπίτι της Ρίτσας για να της εξηγήσει πως δεν νιώθει κάτι παραπάνω για αυτή. Ο Θεοδώρου δίνει στην Ελένη μια σειρά εξετάσεων και της συστήνει ψυχολόγο για τον Παυλή. Γυρίζοντας σπίτι, η Ελένη βρίσκει την Ατσάιο να καθαρίζει και της προτείνει να την βοηθήσει προσέχοντας τον Παυλή όσο εκείνη θα δουλεύει. Το βράδυ, ενώ ο Βασίλης και η Ιωάννα κάνουν έρωτα, φέρνει στο μυαλό του εικόνες της Ιωάννας να τον απατάει με τον Θεοδώρου και της κάνει σκηνή ζηλοτυπίας. Η Ελένη βρίσκει τον Γιάννη να εργάζεται στο εστιατόριο και του ζητάει να περνάει περισσότερο χρόνο στο σπίτι μαζί με τον Παυλή, αναβάλοντας το άνοιγμα του μαγαζιού.
Η ψυχολόγος φτάνει στην Κρήτη και η Ελένη αμέσως την αναγνωρίζει: είναι η Μαριάννα Ζαχαριουδάκη, μια παλιά συμμαθήτρια της Ελένης από το σχολείο με την οποία δεν είχαν καλές σχέσεις. Ο Γιάννης αντιμετωπίζει προβλήματα με τις δουλειές του στο εστιατόριο. Η Ιωάννα ξεκινάει τη δουλειά της στο ιατρείο και ενοχλείται από την συμπεριφορά του Τζατζιμάκη. Η Ελένη είναι εντυπωσιασμένη με την δουλειά της Μαριάννας και προσπαθεί να την πείσει να μείνει όσο περισσότερο γίνεται στην Κρήτη παρά την άρνηση της. Ο Βασίλης θυμώνει με τον Γιάννη που δεν τον αφήνει ελεύθερο να εργαστεί στο φυτώριο και του ζητάει να αποφασίσει ποια θα είναι η προτεραιότητα του: το εστιατόριο ή το φυτώριο. Η Μαριάννα φεύγει πάρα την πίεση από την Ελένη, θυμίζοντας της την συμπεριφορά της στο σχολείο. Ο Μικές σταματάει την Ελένη ξανά αλλά αυτή τη φορά η Ελένη λέει ως δικαιολογία πως πάει να δει μια φίλη της στο νοσοκομείο και ο Μικές αποφασίζει να την πάει ο ίδιος εκεί. Η Ελένη βρίσκει την Μαριάννα για να της ζητήσει συγγνώμη και να πάρει το πρόγραμμα που έχει ετοιμάσει για τον Παυλή. Παράλληλα της ζητάει για ακόμα μια φορά να τον αναλάβει, όμως οι δύο γυναίκες δεν μπορούν να συμφωνήσουν.
Ο Γιάννης και η Ιωάννα αμφιβάλλουν αν θα τα καταφέρουν μόνοι τους χωρίς την βοήθεια της Μαριάννας. Η Ελένη δίνει στην οικογένεια ένα βιβλίο με πληροφορίες για τον αυτισμό ώστε να το συζητήσουν όλοι μαζί. Η οικογένεια μαζεύεται στο σπίτι της το επόμενο πρωί και ζητάει στην Ιωάννα να απλοποιήσει το περιεχόμενο του βιβλίου. Οι αντιδράσεις της οικογένειας μπαίνουν εμπόδιο στην προσπάθεια της Ελένης και της Ιωάννας. Η Ελένη πηγαίνει βόλτα με τον Παυλή και εντυπωσιάζεται από την επικοινωνία του με έναν σκύλο ενός ξένου σπιτιού. Ο Βασίλης ενοχλείται από τις ηγετικές τάσεις του Γιάννη στο θερμοκήπιο. Ο Γιάννης αποφασίζει να μην πουλήσει το εστιατόριο. Ο Παύλος επισκέπτεται την Ρίτσα για να της δώσει συγχαρητήρια για την συναυλία όμως καταλήγουν να ανταλλάζουν ένα παθιασμένο φιλί. Η Ελένη βρίσκει την Ατσάιο να κλαίει και εκείνη της ζητάει λεφτά για τον γιο της, όμως η Ελένη δεν μπορεί να την βοηθήσει. Η εμμονή του Παυλή με την μουσική μεγαλώνει ανησυχητικά. Ο Γιάννης επιμένει πως ο Παυλής πρέπει να πάει σε ειδικό σχολείο όμως η Ελένη δεν θέλει να ακούσει λέξη.
Το χωριό αρχίζει να σχολιάζει την απουσία του Παυλή από το σχολείο. Ο Γιάννης φέρνει την Μαριάννα ξανά στο σπίτι. Ο Μανώλης μαλώνει την Ιωάννα για την συμπεριφορά της απέναντι στους ασθενείς. Η Ελένη ανακοινώνει στον Βασίλη πως ο Γιάννης θα πρέπει να επιστρέψει στο φυτώριο και του υπόσχεται να τον βοηθήσει να βρει άλλη δουλειά. Ο Γιάννης και η Ελένη δεν μπορούν να συμφωνήσουν τι θα κάνουν με το πρόγραμμα τους για να βοηθήσουν τον Παυλή. Η Νατάσα νευριάζει με την μητέρα της που ανακατεύετε στα προσωπικά της. Η Ρίτσα πιστεύει πως ο Παύλος ντρέπεται να βγαίνει μαζί της στο χωριό. Η Ατσάιο προσπαθεί να φύγει όμως ο Βασίλης την πείθει να μείνει. Η Ελένη κάνει δώρο στην Μαριάννα για να την καλοπιάσει, όμως η Μαριάννα της ζητάει να μην προσπαθεί να την αλλάξει και να την αποδεχθεί όπως είναι. Ο Γιάννης με την Νατάσα πηγαίνουν σε μια συναυλία και σκοπεύουν να πάρουν μαζί τους και τον Παυλή όμως η Ελένη δεν τον αφήνει. Ο Παύλος λέει στην Ρίτσα την αλήθεια για τον Παυλή και εκείνη τον καθησυχάζει πως θα γίνει καλά. Η Ατσάιο αποκαλύπτει στον Βασίλη το μυστικό της και εκείνος της δίνει τα λεφτά που χρειάζεται.
Η Ατσάιο συναντάει την φίλη της η οποία θα δώσει τα λεφτά στον γιο της. Ο Παυλής περιμένει την Ατσάιο να γυρίσει και δεν έχει όρεξη να κάνει κάτι άλλο. Η Ιωάννα κοιμάται γνωρίζοντας πως δεν θα δουλέψει τον Δεκαπενταύγουστο, όμως ο Μανώλης την παίρνει τηλέφωνο για να έρθει στο ιατρείο. Της αναθέτει μια ομάδα γυναικών του χωριού που έχουν χοληστερίνη για να κάνουν μαζί γυμναστική. Ο Βασίλης αναζητά οικονομική στήριξη για την δημιουργία μιας εφαρμογής που θα βοηθάει τους γονείς τον αυτιστικών παιδιών. Η Ρίτσα νιώθει να πιέζεται από τον Παύλο. Η Ιωάννα θυμώνει με την Ελένη για την απόλυση του Βασίλη. Η Ρίτσα εντυπωσιάζεται από τις μουσικές ικανότητες του Παυλή. Ο Γιάννης βλέπει εφιάλτη πως χάνει τον Παυλή. Με τον Βασίλη και την Ατσάιο να επιστρέφουν, η Μαριάννα αποφασίζει να ξεκινήσουν το πρόγραμμα της θεραπείας από την αρχή. Ο Παύλος αποκαλύπτει πως ο Παύλης ξεκίνησε μαθήματα πιάνου με την Ρίτσα, αναστατώνοντας την Ελένη. Οι εντάσεις στην οικογένεια συνεχίζονται όταν ο Βασίλης δηλώνει πως υπάρχει περίπτωση να γυρίσει στην Αθήνα.
Η Ελένη με τον Γιάννη παίρνουν στον Παυλή ένα τραμπολίνο για να τον κρατάει απασχολημένο, όμως εκείνος εξακολουθεί να ζητάει να επισκεφθεί τον σκύλο. Βλέποντας πως δεν είναι κανένας στο σπίτι, η Ελένη με τον Παυλή μπαίνουν να χαϊδέψουν τον σκύλο και να το εξερευνήσουν. Ο ιδιοκτήτης του σπιτιού γρήγορα επιστρέφει και είναι θυμωμένος που τους βρίσκει εκεί. Ο Βασίλης λέει στην Ιωάννα πως δεν έχει ξεπεράσει ακόμα την απιστία της και πως δεν την εμπιστεύεται πλέον. Η Νατάσα μαλώνει με τον Θοδωρή. Η Ελένη μαθαίνει πως ο ιδιοκτήτης του σπιτιού αποφυλακίστηκε πρόσφατα. Ο Παύλος αποκαλύπτει στην οικογένεια ότι η Ρίτσα είναι σύντροφος του. Η σχέση της Ιωάννας και του Βασίλη περνάει σοβαρή κρίση όταν ο Βασίλης δυσκολεύεται να κοιμηθεί με την Ιωάννα. Καταλήγει στην ίδια πανσιόν με την Μαριάννα και η έντονη ερωτική της ζωή τον εμποδίζει από το να κοιμηθεί. Η Ατσάιο ακολουθεί τον Παυλή που πηγαίνει φαγητό στον σκύλο όμως ο ιδιοκτήτης του σπιτιού επιστρέφει ακόμα πιο θυμωμένος. Ο Βασίλης παίρνει τηλέφωνο για μια αγγελία ενοικίασης σπιτιού που τυχαίνει να νοικιάζει μια παλιά γνωστή του, η Αλισάβη, η οποία παράλληλα δούλευε μαζί με τον Γιάννη στη κατασκευή του εστιατορίου. Κουρασμένη κλεισμένη στο σπίτι, η Ιωάννα αποφασίζει να βγει έξω όμως καταλήγει στο νοσοκομείο σε σοβαρή κατάσταση από μεθύσι.
Ο Γιώργης, ο ιδιοκτήτης του σκύλου, αποφασίζει να γίνει πιο φιλικός με την οικογένεια και αφήνει τον Παυλή να παίξει με τα ζώα του. Ο Βασίλης ζητάει από την Ιωάννα να διακόψουν τις συνεδρίες με την Μαριάννα. Ο πατέρας της Ιωάννας φτάνει στην Κρήτη για να κάνει έκπληξη στην κόρη του. Η Ιωάννα δίνει συμβουλές στην Νατάσα όταν ο πατέρας της φτάνει στο σπίτι της. Η Ρίτσα ανακοινώνει στον Παύλο ότι θα χρειαστεί να μπει στο νοσοκομείο για επέμβαση, όμως του ζητάει να μην έρθει μαζί της. Ο πατέρας της Ιωάννας πιέζει τον Βασίλη και την Ιωάννα να κάνουν παιδί. Ο Θοδωρής επισκέπτεται το σπίτι της Νατάσας για να την δει όμως ο Γιάννης τον διώχνει. Η Νατάσα αποφασίζει να συγχωρήσει τον Θοδωρή, πράγμα που προκαλεί θυμό στην Ιωάννα. Ο Γιάννης και η Ελένη ετοιμάζονται για την βραδινή τους έξοδο και η Ατσάιο κάθεται στο σπίτι για να προσέχει τον Παυλή όσο θα λείπουν. Η Ιωάννα αποφασίζει να επισκεφθεί τον Βασίλη για να μιλήσουν. Ο Γιάννης δηλώνει στην Ελένη πως θέλει να κάνουν και άλλο παιδί. Η Αλισάβη βρίσκει τον Βασίλη για να του δώσει να υπογράψει συμβόλαια και παράλληλα του αποκαλύπτει πως δεν νιώθει τίποτα για εκείνον πλέον, όμως μετά από λίγο επιστρέφει και οι δυο τους ανταλλάζουν ένα παθιασμένο φιλί. Η Ιωάννα, που έχει μόλις φτάσει εκεί, τους βλέπει από το αυτοκίνητο και φεύγει απογοητευμένη. Καθώς προσέχει τον Παυλή, η Ατσάιο βλέπει τα φώτα ενός αστυνομικού οχήματος έξω από το σπίτι.
Η Ατσάιο προσπαθεί να το σκάσει για να μην την πιάσει η αστυνομία όμως ακούει τον Παυλή να φωνάζει καθώς ο Μικές μαζί με έναν άλλο αστυνομικό έχουν εισβάλει στο σπίτι. Οι αστυνομικοί την συλλαμβάνουν. Η Ρίτσα ξυπνάει στο κρεβάτι του νοσοκομείου και βρίσκει τον Παύλο να κάθετε δίπλα της. Η Ρίτσα ζητάει από την νοσοκόμα της να διώξει τον Παύλο. Ο Βασίλης κάνει έρευνα στον κήπο του νέου του σπιτιού για την νέα εφαρμογή που ετοιμάζει. Η Ελένη περιμένει έξω από το αστυνομικό κέντρο για να δει την Ατσάιο. Ο Γιάννης πηγαίνει βόλτα τον Παυλή μαζί με τον Γιώργη πάνω στο άλογο του. Η Αλισάβη βρίσκει τον Βασίλη και του ανακοινώνει πως δεν θέλει καμία επαφή μαζί του και ότι ξενοικιάζει το σπίτι. Η Ελένη καταφέρνει να μπει στο τμήμα και να συναντήσει την Ατσάιο. Ο Παύλος μπαίνει κρυφά στο δωμάτιο της Ρίτσας όμως του ζητάει να φύγει. Η Ελένη υπόσχεται στην Ατσάιο πως θα την βοηθήσει να πάει στη Γερμανία για να βρει τον γιο της. Ο γιος της Ρίτσας την επισκέπτεται στο νοσοκομείο. Η Ιωάννα γιορτάζει τα γενέθλια της μαζί με τις γυναίκες του χωριού από το πρόγραμμα τρεξίματος και την στηρίζουν όταν μαθαίνουν για τον χωρισμό της με τον Βασίλη. Η Ελένη ζητάει από τον Παύλο να μιλήσει με τον αξιωματικό για να βγει η Ατσάιο. Η Αλισάβη βρίσκει ξανά τον Βασίλη και του λέει πως άλλαξε γνώμη για το σπίτι και ότι μπορεί να μείνει. Η Ελένη μαθαίνει από τον Γιάννη πως ο Γιώργης ήταν ο λόγος που την άφησαν να δει την Ατσάιο. Ολόκληρη η οικογένεια μαζεύεται έξω από το τμήμα για να αποχαιρετήσει την Ατσάιο για πάντα.
Ο Παυλής ψήνεται στον πυρετό. Η Ελένη ζητάει από την Ιωάννα να της πάρει το χάπι της επόμενης μέρας. Η Ιωάννα επικοινωνεί με το νοσοκομείο στην Αθήνα και μαθαίνει ότι υπάρχει θέση για νοσοκόμα. Παρατηρεί την αδιαφορία του Γιάννη και της Ελένης όταν τους πληροφορεί πως φεύγει. Παράλληλα, ανακοινώνει στον Μανώλη ότι θα φύγει προκαλώντας την ενόχληση του. Ο Γιάννης κάνει θεραπεία μαζί με την Μαριάννα για να αντιμετωπίσει την δυσλεξία. Η Ιωάννα βρίσκει τον Βασίλη στο νέο του σπίτι και τον ενημερώνει για την επιστροφή της στην Αθήνα και εντυπωσιάζεται με την εφαρμογή στην οποία δουλεύει. Η Νατάσα θυμώνει με την συμπεριφορά και τα σχόλια του Θοδωρή για την οικογένεια της. Ο Γιάννης βρίσκει την Ελένη έτοιμη να πάρει το χάπι και εξακολουθεί να της ζητάει να κάνουν παιδί, όμως εκείνη αρνείται. Ο Μανώλης ζητάει από την Ιωάννα να κάνουν έρωτα, προκαλώντας την έκπληξη της. Ο Παυλής αρχίζει να αναρωτιέται γιατί διαφέρει από τα άλλα παιδιά και γιατί έφυγε από το σχολείο. Η Αλισάβη καλεί τον Βασίλη σε ένα ξενοδοχείο, μετανοιωμένη που η σχέση τους τελείωσε τόσο άδοξα. Ο Θοδωρής με την Νατάσα ετοιμάζουν αποχαιρετιστήριο δείπνο για την Ιωάννα. Το ίδιο βράδυ, η Ιωάννα επισκέπτεται τον Μανώλη στο νοσοκομείο. Με τον πυρετό του Παυλή να έχει πλέον πέσει, η Ελένη παρατηρεί πως έχει επιστρέψει στην προηγούμενη του κατάσταση, απρόθυμος να συζητήσει.
Λίγο πριν φύγει για Αθήνα, η Ιωάννα περνάει από το νοσοκομείο για να αποχαιρετήσει τον Μανώλη και καταλήγουν να συζητάνε για την ερωτική τους σχέση. Ο Θοδωρής επισκέπτεται το σπίτι της Νατάσας και την πέφτει στην Ιωάννα όμως εκείνη του επιτίθεται και του ζητάει να μείνει μακριά από την Νατάσα. Ο Γιάννης εξακολουθεί να θέλει και άλλο παιδί όμως η Ελένη επιμένει πως δεν είναι η κατάλληλη στιγμή. Ο Γιάννης και η Ελένη μαλώνουν, με την Ελένη να πιστεύει πως ο Γιάννης δεν την βοηθάει και ο Γιάννης νιώθει πως την ανέχεται. Οι διαφωνίες τους προκαλούν έναν έντονο καυγά, που κάνει τον Παυλή να φύγει από το σπίτι. Όταν το αντιλαμβάνονται, ο Παυλής έχει ήδη εξαφανιστεί από την γειτονιά. Έρχονται σε επαφή με την αστυνομία και ο Μικές αναλαμβάνει την υπόθεση. Ο Βασίλης πηγαίνει στο νοσοκομείο για να ειδοποιήσει την Ιωάννα και έτσι μαθαίνει για την σχέση της με τον Μανώλη. Παράλληλα, όλο το χωριό μαζεύεται στην πλατεία του χωριού με σκοπό να ψάξουν όλοι μαζί για να βρουν τον Παυλή. Ο Γιάννης αποκαλύπτει στο χωριό την ιδιαιτερότητα του Παυλή και προτείνει πως το τραγούδι θα ήταν ο καλύτερος τρόπος για να τον βρούνε. H Νατάσα αποφασίζει να δώσει τέλος στην σχέση της με τον Θοδωρή. Η αστυνομία κάνει ανάκριση στον Γιώργη, πιστεύοντας πως εκείνος ευθύνεται για την εξαφάνιση του παιδιού, όμως ο Γιάννης και η Ελένη τους επιβεβαιώνουν πως δεν ισχύει κάτι τέτοιο. Τελικά, ο Μικές βρίσκει τον Παυλή, κρυμμένο στο σχολείο του, περιμένοντας την προγραμματισμένη γιορτή που ακυρώθηκε λόγω της εξαφάνισης του. Συμφιλιωμένη με τον Βασίλη, η Ιωάννα φεύγει από την Κρήτη, με την υπόσχεση πως θα τους επισκέπτεται για να τους βοηθήσει με τον Παυλή. Ενωμένη και αποφασισμένη, η οικογένεια κοιμάται αγκαλιά.
Η σειρά έλαβε θετικές κριτικές. Στην ιστοσελίδα συλλογής κριτικών YouRate, συγκεντρώνει βαθμολογία 76/100, βασισμένη σε 8 κριτικές.[23]
O Γιώργος Μπαστουνάς στο Tvnea.com σχολιάζει: «Η νέα σειρά του Alpha, η οποία φέρει την υπογραφή του σκηνοθέτη της τεράστιας επιτυχίας «Νησί», αν μη τι άλλο προσφέρει έναν καταιγισμό συναισθημάτων. Η ίδια πραγματεύεται ένα πάρα πολύ ευαίσθητο κοινωνικό θέμα, αυτό της οικογενειακής συνύπαρξης και των ισορροπιών με ένα παιδί που πάσχει από αυτισμό. Το σενάριο αρκετά προσεγμένο και καλοδουλεμένο, προσπαθεί να διαχειριστεί το θέμα με τον πιο ευαίσθητο τρόπο. Η σκηνοθεσία από τον Παπαδουλάκη, πραγματικά εξαιρετική. Τα πολυδιάστατα πλάνα του, εκτός από την αύξηση της δραματικότητας την οποία αριστοτεχνικά αποδίδουν, παρουσιάζουν το ειδυλλιακό τοπίο της πόλης των Χανίων. Η φωτογραφία και το γενικότερο αισθητικό αποτέλεσμα της σειράς κλέβει τις εντυπώσεις». Από την άλλη, κατακρίνει το σενάριο αναφέροντας: «Στα αρνητικά της σειράς θα μπορούσα να εντάξω την εξαιρετικά αργή πλοκή, χωρίς ιδιαίτερες ανατροπές. Ναι μεν η σειρά κερδίζει με τις ερμηνείες των πρωταγωνιστών, όμως, το σενάριο για να κρατήσει το κοινό του θα πρέπει να ενδυναμωθεί με μία πιο ισχυρή πλοκή». Μάλιστα κατέταξε στην στήλη του Μοντέρ τη συγκεκριμένη σειρά ως την καλύτερη σειρά της σεζόν 2016-2017[24].
Ο Κωνσταντίνος Αμπατζής του ONEMAN έγραψε: «Αποτελεί μια ευχάριστη ανάσα δροσιάς στην εν γένει δυσωδία της ελληνικής τηλεόρασης του trash και των φθηνών, όχι σε χρήματα, αλλά σε πνευματική αξία παραγωγών».[25] Αντίθετα, ο Γιώργος Πασχαλίδης του TvNea.com έγραψε: «Ίσως να ήθελα άλλους ηθοποιούς, ίσως να ήθελα άλλη προσέγγιση μια και πρόκειται για μεταφορά σεναρίου».[26] Η ιστοσελίδα BOVARY έγραψε: «Δεν μπορούμε να πούμε πως η εν λόγω σειρά μοιάζει με αντίστοιχες του εξωτερικού που μας κάνουν να κολλάμε», ωστόσο τόνισε πως «σίγουρα αποτελεί μια τομή στην ελληνική τηλεόραση, που δυστυχώς όταν δεν στηρίζεται σε λογοτεχνικά βιβλία, δεν προσφέρει κοινωνικούς προβληματισμούς».[27]
Γράφοντας για το Tlife, η Νάνσυ Νικολαΐδου επαίνεσε τη σειρά: «Μία σειρά που μας στέλνει πολύτιμα μηνύματα, ναι γιατί ανάμεσα στη κιτσερέλα και την διάχυτη διακαναλική κακογουστιά, υπάρχει κι αυτή η τηλεόραση».[28] Θετική κριτική έγραψε ο Λευτέρης Σαββίδης του NEWS247: «Ο μικρός Παυλής, γύρω από τον οποίο διαδραματίζεται όλη η ιστορία, μοιάζει καλά προετοιμασμένος να σηκώσει το βάρος ενός πρωταγωνιστή σε παιδική ηλικία, ενώ από την πρώτη στιγμή ξεχωρίζει ο ρόλος του παππού, τον οποίο ερμηνεύει ο Δημήτρης Καταλειφός».[29]
Στις 12 Νοεμβρίου 2016, ο ALPHA βραβεύτηκε από το Κέντρο Παιδιού & Εφήβου για την πρωτοβουλία του να αναδείξει μέσα από τη σειρά Η λέξη που δε λες το θέμα του αυτισμού στην ελληνική κοινωνία. Το βραβείο παρέλαβε ο ηθοποιός της σειράς Βασίλης Μπισμπίκης. Με βραβείο τιμήθηκε και η εταιρεία παραγωγής INDIGO VIEW, το οποίο παρέλαβε η Όλγα Παναγοπούλου - Σορμαϊνη.[30]
↑ ««Η λέξη που δε λες»: Γνωρίστε τους χαρακτήρες της νέας σειράς του Alpha». Πρώτο Θέμα. 4 Οκτωβρίου 2016. Ανακτήθηκε στις 5 Φεβρουαρίου 2017.
↑ ««Η λέξη που δε λες»: Μάθετε τα πάντα για την καινούργια σειρά που ξεκινά σήμερα». NewsIt.gr. 25 Οκτωβρίου 2016. Ανακτήθηκε στις 5 Φεβρουαρίου 2017.
↑ «Η λέξη που δε λες: Άφαντος ο Παυλής στο τελευταίο επεισόδιο…». zappit. 21 Φεβρουαρίου 2017. Ανακτήθηκε στις 1 Μαΐου 2017.
↑ «H λέξη που δεν λες : Season 1(2016)». YouRate. Ανακτήθηκε στις 5 Φεβρουαρίου 2017.
↑ ««Η λέξη που δε λες» με νέο επεισόδιο την Τρίτη». in.gr. Ανακτήθηκε στις 5 Φεβρουαρίου 2017.
↑ «"Η λέξη που δεν λες": Η νέα σειρά του Alpha που γυρίστηκε στα Χανιά». ekriti. 26 Σεπτεμβρίου 2016. Ανακτήθηκε στις 5 Φεβρουαρίου 2017.
↑ «Η λέξη που δε λες: Η επίσημη ανακοίνωση του Alpha για τη νέα τηλεοπτική σειρά!». zappit. 8 Ιουνίου 2016. Ανακτήθηκε στις 23 Ιουλίου 2017.
↑ «Πόσο κοστίζει η νέα σειρά του Alpha «Η λέξη που δεν λες»;». tvnea. 6 Μαΐου 2016. Ανακτήθηκε στις 9 Ιουλίου 2017.
↑ «Η λέξη που δε λες: Άφαντος ο Παυλής στο τελευταίο επεισόδιο…». zappit. 21 Φεβρουαρίου 2017. Ανακτήθηκε στις 1 Μαΐου 2017.
↑ «Τηλεθέαση: Η λέξη που δε λες έφερε άλλον αέρα στον Alpha και έκανε πρεμιέρα με το δεξί». Zappit. 26 Οκτωβρίου 2016. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «Οι Συμμαθητές VS Η λέξη που δε λες: Ποια σειρά πήρε κεφάλι;». TVNEA. 16 Νοεμβρίου 2016. Ανακτήθηκε στις 13 Μαΐου 2017.
↑ «Η λέξη που δε λες: Μπροστά στο δυναμικό κοινό – Κόντρα με ΑΝΤ1 στο σύνολο». Zappit. 23 Νοεμβρίου 2016. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «Ημερήσιο τηλεβαρόμετρο - Top 10». Nielsen Audience Measurement. Ανακτήθηκε στις 13 Μαΐου 2017.
↑ «H λέξη που δεν λες : Season 1(2016)». YouRate. Ανακτήθηκε στις 5 Φεβρουαρίου 2017.
↑ «ΜΟΝΤΕΡ #30: The Oscars - Η απονομή!». www.tvnea.com. Ανακτήθηκε στις 23 Δεκεμβρίου 2017.
↑ «Ας πούμε μερικές λέξεις για τη σειρά 'Η Λέξη Που Δε Λες'». ONEMAN. Ανακτήθηκε στις 1 Μαΐου 2017.
↑ «Τηλεκοντρόλ: Αποκλ:Νέα εκπομπή στο Ε-Έτσι θα ειναι το ΣΟΥΚΟΥ-Το VOICE έχασε τελικά το STAR;-Φάντασμα η εκπομπή Σπυρόπουλου-Η λέξη που δεν είπαν οι τηλεθεατές-Το καφέ της Ραχούλας και η πρεμιέρα Π.Κ.». TvNea.com. Ανακτήθηκε στις 1 Μαΐου 2017.
↑ ««H λέξη που δεν λες»: Γιατί όλοι λένε ότι αυτή η ελληνική σειρά είναι η καλύτερη των τελευταίων χρόνων». BOVARY. Ανακτήθηκε στις 23 Αυγούστου 2017.
↑ «"Η λέξη που δε λες": Μία αλλιώτικη σειρά από όλες τις άλλες, η οποία άγγιξε βαθιά τις ψυχές μας! Εσύ την είδες;». Tlife.gr. Ανακτήθηκε στις 24 Αυγούστου 2017.
↑ «'Η λέξη που δεν λες': Τι απήχηση είχε η πρεμιέρα μιας αλλιώτικης σειράς;». News247. Ανακτήθηκε στις 24 Αυγούστου 2017.
↑ «Βραβεύθηκε η σειρά του Alpha «Η λέξη που δεν λες»». Πρώτο Θέμα. 14 Νοεμβρίου 2016. Ανακτήθηκε στις 5 Φεβρουαρίου 2017.